วิธีปฏิบัติหลังฟันหลุด เอาฟันออก
น่าจะมีเลือดออกนิดหน่อยหลังจากฟันหลุดแล้ว เมื่อฟันหลุด คุณควรใช้น้ำบ้วนปากหรือถุยน้ำออกไปเรื่อย ๆ จนกว่าน้ำจะใสและไม่มีเลือดปนอยู่  อย่ากลัวไปหากดูเหมือนว่ามีเลือดออกเยอะ เมื่อบริเวณฟันเลือดออก เลือดก็จะผสมกับน้ำลาย ทำให้ดูเหมือนมีเลือดเยอะกว่าความเป็นจริงได้ คุณสามารถทำน้ำเกลือไว้บ้วนปากเองได้โดยการผสมเกลือ 1/4 ช้อนชากับน้ำอุ่น 1/2 ถ้วย คนให้เข้ากันแล้วน้ำมาบ้วนปาก เกลือจะช่วยป้องกันการติดเชื้อได้ ถึงแม้ว่าฟันของคุณอาจโยกจนดูเหมือนไม่มีอะไรยึดเกาะแล้ว คุณก็ยังอาจมีเลือดออกนิดหน่อยเมื่อมันหลุดได้ ไม่ต้องกังวล นี่เป็นเรื่องปกติมาก หากสิ่งนี้เกิดขึ้น ให้นำผ้าก๊อซสะอาดม้วนเป็นก้อนเล็กๆ อุดรูตรงที่ฟันเคยอยู่เพื่อซับเลือด กัดผ้าก๊อซไว้เพื่อให้มันอยู่กับที่ประมาณ 15 นาที ส่วนใหญ่แล้วน่าจะใช้เวลาน้อยกว่านี้เพื่อให้เลือดหยุด หากเลือดไม่หยุด ให้ติดต่อทันตแพทย์ หากคุณยังเจ็บปากอยู่หลังจากที่ฟันหลุด คุณไม่จำเป็นต้องรอไปเรื่อยๆ จนกว่าจะหายเจ็บ ยาแก้ปวดอย่างพาราเซตามอลหรือไอบูโพรเฟนสามารถช่วยให้ปากที่เจ็บรู้สึกดีขึ้นได้มาก แค่ต้องกินยาในขนาดที่ถูกต้องสำหรับอายุและขนาดตัวของคุณตามฉลากยา  ขอให้ผู้ใหญ่ช่วยคุณกินยาตามขนาดที่เหมาะสม เด็กไม่ควรกินแอสไพรินนอกจากแพทย์จะบอกว่ากินได้ การทำให้บริเวณที่ฟันหลุดเย็นลงช่วยลดอาการเจ็บได้เช่นกัน ให้นำน้ำแข็ง 2-3 ก้อนใส่ถุงพลาสติก (หรือใช้ถุงผักแช่แข็ง) แล้วใช้ผ้าบางๆ มาห่อถุง นำมาประคบข้างแก้มตรงที่เจ็บประมาณ 15-20 นาที เมื่อเวลาผ่านไป อาการเจ็บ บวม และแดงน่าจะค่อยๆ ลดลง คุณยังสามารถซื้อที่ประคบเย็นสำเร็จรูปจากร้านขายยาทั่วไปได้ด้วย พวกนี้ก็ใช้งานได้อย่างเดียวกันกับที่ประคบที่ทำเองที่บ้าน ฟันส่วนใหญ่ที่หลุดเองตามธรรมชาติไม่ควรทำให้เกิดอาการเจ็บระยะยาว แต่หากฟันโยกหรือหลุดเพราะการบาดเจ็บหรือโรคทางช่องปาก อาจก่อให้เกิดอาการเจ็บหรือความเสียหายได้ บางครั้งปัญหาที่ร้ายแรงกว่านั้น เช่น หนอง (วงที่มีของเหลว เกิดจากการติดเชื้อ) อาจเกิดขึ้นได้ด้วย หากไม่รักษา ปัญหาเหล่านี้อาจทำให้คุณป่วย ฉะนั้นต้องรีบไปพบทันตแพทย์หากคุณไม่หายเจ็บไปเองหลังจากที่ฟันหลุด บางครั้งเศษฟันอาจหลงเหลืออยู่หลังจากฟันหลุดแล้ว ส่วนใหญ่แล้วเศษฟันเหล่านี้ก็จะหลุดไปเองเช่นกัน แต่หากมีอาการแดง บวม หรือเจ็บเนื่องจากเศษฟันที่ยังเหลืออยู่ ให้ติดต่อขอความช่วยเหลือจากทันตแพทย์ ข้อดีของการใช้ลิ้นโยกฟันคือคุณสามารถทำอย่างนี้แทบจะที่ไหนก็ได้ ลองดันฟันไปมาดู จะใช้ลิ้นทำอย่างไรก็ได้ตราบใดที่ไม่ทำให้ฟันเจ็บ คุณอาจจะรู้สึกคันๆ ที่ฐานของฟัน ใกล้ๆ กับรากฟัน นี่เป็นสัญญาณว่าฟันเริ่มจะพร้อมหลุดแล้ว ให้ใช้นิ้วที่สะอาดดันฟันที่โยกทุกวัน  ทำแบบนี้จะช่วยให้ฟันหลุดเองตามธรรมชาติ แต่อย่าพยายามฝืนให้ฟันขยับนะ ต้องล้างมือให้สะอาดด้วยสบู่และน้ำอุ่นก่อนใช้วิธีนี้ อีกหนึ่งวิธีสำหรับการทำให้ฟันที่โยกอยู่หลุดออกมาก็คือการกินของว่างธรรมดาๆ ที่มีประโยชน์! แอปเปิ้ลหรือลูกแพร์เป็นตัวเลือกที่ยอดเยี่ยมเพราะมันมีเปลือกที่แข็งและเนื้อที่กรอบ  หากฟันของคุณโยกมากๆ อาจจะกัดอาหารได้ลำบาก แต่ถ้าใช้ฟันซี่อื่นกัดแล้วใช้ฟันซี่ที่โยกเคี้ยวก็ยังสามารถทำให้ฟันขยับมากขึ้นได้ หากฟันยังไม่โยกมากและคุณกัดอะไรสักอย่างแรงๆ อาจจะรู้สึกเจ็บได้ คุณต้องระมัดระวังจนกว่าจะรู้ว่าเวลาใช้ฟันโยกกัดอาหารแล้วรู้สึกอย่างไร เมื่อฟันโยกมากๆ แล้ว แค่ดันมันนิดหน่อยก็สามารถทำให้มันหลุดได้ บางทีแค่แปรงฟันก็ทำให้ฟันหลุด (หรือทำให้มันโยกมากขึ้น) ได้แล้ว แปรงฟันตามปกติ (อย่างน้อยวันละ 2 ครั้ง) และเบาแรงหน่อยเวลาแปรงฟันซี่ที่โยก คุณสามารถดันๆ ฟันเพื่อให้มันขยับได้ ถึงแม้ว่ามันจะยังไม่พร้อมจะหลุดเอง หรือคุณไม่อยากดึงให้มันหลุด ใช้นิ้วห่อฟันด้วยผ้าก๊อซปลอดเชื้อแล้วค่อยๆ ดึงหรือขยับมันไปมา  หากคุณอยากดึงฟันออก จะใช้วิธีนี้ก็ได้เหมือนกัน แล้วบิดฟันเร็วๆ ระหว่างที่ดึงอยู่ ผ้าก๊อซจะช่วยซับเลือดที่อาจไหลออกมาได้ คุณยังสามารถทายาชาสำหรับใช้ในช่องปากที่ฟันและเหงือกก่อนดึงฟันก็ได้ถ้าคุณกลัวเจ็บ หากฟันของคุณไม่ยอมหลุดสักที อาจเป็นเพราะว่ามันยังไม่พร้อมจะหลุด ฉะนั้นจงใจเย็น ถ้าฟันซี่ที่โยกไม่ได้ทำให้คุณเจ็บ ไม่ได้ทำให้คุณรำคาญ หรือไม่ได้กระทบฟันซี่อื่นๆ คุณก็ไม่น่ามีเหตุผลอะไรที่จะต้องกังวลกับการรอ ส่วนใหญ่แล้ว ฟันน้ำนมจะหลุดตามลำดับที่มันขึ้น เริ่มเมื่ออายุประมาณ 6-7 ปี อย่างไรก็ตาม ฟันน้ำนมก็อาจหลุดตามลำดับแบบอื่น และในช่วงเวลาอื่นก็ได้ ทันตแพทย์จะตรวจฟันของคุณและตอบคำถามที่คุณอาจมีเกี่ยวกับเรื่องฟันหลุดได้ ปกติแล้วคุณไม่ควรพยายามทำให้ฟันที่โยกนิดหน่อยแต่ยังไม่พร้อมหลุดหลุดออกมาให้ได้ การฝืนฟันให้หลุดอาจทำให้คุณเจ็บตัว มักส่งผลให้เลือดไหลเยอะ และอาจติดเชื้อได้ด้วย หากฟันถูกดึงออกก่อนที่ฟันแท้พร้อมจะขึ้นตามมา อาจเกิดปัญหาในอนาคตได้ เช่นฟันเบี้ยว หรือไม่มีพื้นที่พอให้ฟันใหม่ขึ้น  วิธีฝืนให้ฟันหลุด เช่นการผูกปลายเชือกข้างหนึ่งรอบฟันแล้วผูกอีกปลายไว้กับลูกบิดประตู จากนั้นก็ผลักประตูให้ปิด ไม่ใช่วิธีที่ดี เพราะอาจทำให้ฟันหักหรือทำให้เกิดการบาดเจ็บอื่นๆ ได้ หากคุณบังเอิญทำฟันตัวเองหลุดก่อนที่มันจะพร้อมหลุดเอง ให้ติดต่อทันตแพทย์ ซึ่งเป็นคนที่จะสามารถดูแลปัญหาของคุณได้ อย่ากลัวที่จะขอความช่วยเหลือหากฟันน้ำนมของคุณทำให้คุณรู้สึกเจ็บและก็ไม่ยอมหลุดไม่ว่าจะทำอะไร นัดกับทันตแพทย์ซะ เขาหรือเธอจะบอกได้ว่าทำไมฟันของคุณถึงไม่หลุดเองตามธรรมชาติ และอาจสามารถเอาฟันออกให้คุณได้โดยไม่เจ็บอีกด้วย
บ้วนปากหลังจากฟันหลุด. ใช้ผ้าก๊อซห้ามเลือด. ซื้อยาแก้ปวดตามร้านขายยามากินในปริมาณน้อยๆ. ประคบเย็นเพื่อลดอาการบวม. ไปพบทันตแพทย์หากไม่หายเจ็บ. ใช้ลิ้นดุนฟัน. ใช้นิ้วขยับฟันอีกหน่อย. ลองกัดอาหารกรอบๆ. แปรงฟัน. ใช้ผ้าก๊อซห่อฟันไว้. รอ. อย่าฝืนฟันที่ไม่ยอมหลุดให้หลุด. หากทำทุกอย่างแล้วไม่ได้ผล ให้ไปหาทันตแพทย์.
https://www.wikihow.com/Make-a-Loose-Tooth-Fall-Out-Without-Pulling-It https://www.wikihow.com/Make-a-Loose-Tooth-Fall-Out-Without-Pulling-It
Dealing With a Tooth After Removal Removing Your Tooth